**ตอนที่ 5**

**มาตรฐานโรงเรียนร่วมพัฒนาวิชาชีพครู**

มาตรฐานโรงเรียนร่วมพัฒนาวิชาชีพครูมหาวิทยาลัยราชภัฏสกลนคร มี 3 ด้าน ดังนี้

1. **มาตรฐานด้านกระบวนการ ประกอบด้วย 2 มาตรฐาน**

**มาตรฐานที่ 1 สถานศึกษามีความพร้อมในการดำเนินงานฝึกประสบการณ์  
วิชาชีพครู**

**ตัวบ่งชี้** 1. มีครูพี่เลี้ยงในวิชาเอกที่นักศึกษาฝึกประสบการณ์ ในอัตรา 1 : 1

2. ครูทุกคนมีวุฒิการศึกษาอย่างน้อยระดับปริญญาตรี

3. สามารถจัดหา/ดูแลให้มีที่พักปลอดภัยสำหรับนักศึกษาฝึกประสบการณ์ฯ

4. มีการจัดทำรายงานการประเมินตนเองของโรงเรียน

5. มีเอกสารแผนการพัฒนาสถานศึกษา / แผนกลยุทธ์

6. มีเอกสารหลักสูตรที่จัดทำโดยสถานศึกษา

7. มีหน่วยงานรับผิดชอบดูแลนักศึกษาฝึกประสบการณ์วิชาชีพครู

8. มีอุปกรณ์สื่อเทคโนโลยีสนับสนุนการจัดการเรียนการสอนเพียงพอ

**มาตรฐานที่ 2 สถานศึกษามีระบบบริหารจัดการที่เอื้อต่อการฝึกประสบการณ์วิชาชีพครู**

**ตัวบ่งชี้** 1. มีการกำหนดแผนเกี่ยวกับการฝึกประสบการณ์วิชาชีพครูไว้ในแผนพัฒนาโรงเรียน

2. มีการประสานสัมพันธ์ระหว่างโรงเรียนกับมหาวิทยาลัยราชภัฏสกลนครอย่าง

เป็นระบบ

3. โรงเรียนมีการจัดประชุมชี้แจงบทบาทครูพี่เลี้ยงและเป้าหมายกระบวนการฝึกประสบการณ์วิชาชีพครู ให้ครูพี่เลี้ยงทุกคนทราบ

4. สถานศึกษากำหนดงานให้นักศึกษาฝึกประสบการณ์วิชาชีพครูได้เรียนรู้อย่าง

เหมาะสมและตรงตามสาขาวิชาเอกของนักศึกษาฝึกประสบการณ์

5. มีการกำหนดแผนยุทธศาสตร์การพัฒนาเป็นแผนแม่บทในการพัฒนาโรงเรียนสู่มาตรฐานโรงเรียนร่วมพัฒนาวิชาชีพครู

6. มีการจัดกิจกรรมในท้องถิ่นให้นักศึกษาฝึกประสบการณ์วิชาชีพครูได้เข้าร่วมเพื่อรู้จักบุคคลสำคัญ และขนบธรรมเนียมประเพณีวัฒนธรรมของท้องถิ่น

1. **มาตรฐานด้านผู้บริหาร ประกอบด้วย 1 มาตรฐาน**

**มาตรฐานที่ 3 ผู้บริหารสถานศึกษามีความสามารถในการบริหารจัดการมีภาวะผู้นำและมีคุณธรรมจริยธรรม**

**ตัวบ่งชี้** 1. ผู้บริหารมีการประชุมในโรงเรียนเกี่ยวกับการพัฒนาคุณภาพการศึกษาอย่างน้อยเดือนละครั้ง (บันทึกการประชุม)

2. ผู้บริหารมีการนิเทศครูผู้สอนทุกคนอย่างน้อยเดือนละครั้ง

3. ผู้บริหารส่งเสริมให้มีการจัดทำและประชาสัมพันธ์ปฏิทินการปฏิบัติกิจกรรม

ของโรงเรียนในแต่ละภาคเรียน

4. ผู้บริหารสนับสนุนให้มีการพัฒนาการเรียนการสอนแก่ครู

5. ผู้บริหาร มีคุณธรรมจริยธรรมเป็นแบบอย่างที่ดี และเป็นที่ยอมรับ

6. ครู นักเรียน และผู้ปกครองไม่น้อยกว่าร้อยละ 80 พึงพอใจกับผลงานของสถานศึกษา

7. ผู้บริหารมีวิสัยทัศน์ในการจัดการศึกษาให้ทันกับการเปลี่ยนแปลงและมีความรู้ความสามารถด้านวิชาการและหลักการบริหารจัดการ

# 3. มาตรฐานด้านครู ประกอบด้วย 3 มาตรฐาน

**มาตรฐานที่ 4 ครูมีคุณธรรมจริยธรรม เป็นแบบอย่างที่ดี**

**ตัวบ่งชี้** 1. ครูมีความเอื้ออาทร เข้าใจและเอาใจใส่ผู้เรียนทุกคนอย่างสม่ำเสมอและ เท่าเทียมกัน

2. ครูมีมนุษยสัมพันธ์ควบคุมอารมณ์ได้ และรับฟังความคิดเห็นของผู้อื่น

3. ครูมีความรับผิดชอบ ซื่อสัตย์ ตรงต่อเวลา อุทิศตนให้กับการพัฒนาผู้เรียน

4. ครูวางตนเหมาะสมเป็นแบบอย่างที่ดีในเรื่องความประพฤติและบุคลิกภาพ

5. ครูมีทัศนคติที่ดีต่ออาชีพครู

**มาตรฐานที่ 5 ครูมีความสามารถในการจัดการเรียนการสอนอย่างมีประสิทธิภาพและเน้นผู้เรียนเป็นสำคัญ**

**ตัวบ่งชี้** 1. ครูรู้เป้าหมายของหลักสูตรและมีความรู้ความสามารถในการพัฒนาหลักสูตร

1. ครูสามารถเขียนแผนการสอนที่เน้นผู้เรียนเป็นสำคัญและมีวิธีการสอนที่หลากหลายและสร้างสรรค์ประยุกต์ใช้วิธีสอนโดยใช้ภูมิปัญญาท้องถิ่น และเทคโนโลยีที่เหมาะสมในการสอน

3. ครูมีความสามารถในการผลิตและใช้สื่อและเทคโนโลยีสารสนเทศในการจัดการเรียนการสอน

4. ครูมีความรู้ความสามารถในการประเมินผลการเรียนการสอนที่หลากหลายและนำผลประเมินมาใช้พัฒนาคุณภาพผู้เรียน

5. ครูศึกษาหาความรู้พัฒนาตนเองและพัฒนาการสอนอยู่เสมอ

**มาตรฐานที่ 6 ครูมีความสามารถในการเป็นครูพี่เลี้ยงนักศึกษาฝึกประสบการณ์วิชาชีพครู**

**ตัวบ่งชี้** 1. ครูพี่เลี้ยงจะต้องเข้าประชุมรับฟังคำชี้แจงเกี่ยวกับบทบาทครูพี่เลี้ยงและเป้าหมายกระบวนการฝึกประสบการณ์วิชาชีพครูที่โรงเรียนจัด

2. ครูพี่เลี้ยงมีทักษะและเทคนิคในการนิเทศแบบกัลยาณมิตร

3. ครูพี่เลี้ยงครองตนเป็นแบบอย่างที่ดีตามจรรยาบรรณครู และการเป็นครูมืออาชีพ

4. ครูพี่เลี้ยง มีความรู้ และความเชี่ยวชาญสาขาที่นักศึกษาฝึกประสบการณ์

5. ครูพี่เลี้ยงเอาใจใส่ดูแลความเป็นอยู่ของนักศึกษาฝึกประสบการณ์วิชาชีพครู